கேள்வி: கீழ்த்திசை பச்சைப் பஞ்சுருட்டான் பற்றி நீங்கள் என்ன அறிந்துள்ளீர்கள்?
பதில்: கீழ்த்திசை பச்சைப் பஞ்சுருட்டான் (அறிவியல் பெயர்: ''Merops orientalis orientalis'') என்பது பச்சைப் பஞ்சுருட்டான் துணையினம் ஆகும். இது இந்தியா, இலங்கை போன்ற நாடுகளில் காணப்படுகிறது.
கேள்வி: கீழ்த்திசை பச்சைப் பஞ்சுருட்டான் - நடத்தை பற்றி விளக்கவும்.
பதில்: காக்கை, மைனா போல எங்கும் சாதாரணமாக காணப்படும் பறவைகளுள் இதுவும் ஒன்றாகும். வேலிகளிலும், மின்கம்பிகளிலும் அமர்ந்திருக்க காணலாம். உட்கார்ந்திருக்கும் இடத்தில் இருந்து தாவிப் பறந்து பூச்சிகளைப் பிடித்து மீண்டும் அமர்ந்து விழுங்கும். கடற்கரைப் பகுதிகளிலும் இப்பறவையைக் காண இயலும். அங்கு மணல் வெளியில் தரையில் அமர்ந்து புழு பூச்சிகளைப் பிடிக்கும். பறக்கும் பூச்சிகளை விடாது துரத்தி இலாவகமாக பிடிக்கும் ஆற்றல் வாய்ந்தது. இதன் முதன்மை உணவாக வண்டுகள், பூச்சிகள் போன்றவை ஆகும். ட்ரீஇ, ட்ரீஇ, ட்ரீஇப் என பறக்கும் போதும் அமர்ந்திருக்கும் போதும் கத்தும்.
கேள்வி: கீழ்த்திசை பச்சைப் பஞ்சுருட்டான் - இனப்பெருக்கம் பற்றி நீங்கள் என்ன அறிந்துள்ளீர்கள்?
பதில்: இவை மார்ச் முதல் மே முடிய இனப்பெருகம் செய்கின்றன. ஆற்றங்கரையில் உள்ள மண் திட்டுகள், சாலையோர கால்வாய்களின் மணல் திட்டுகள் போன்றவற்றில் வங்கு குடைந்து அதன் உள்ளே நான்கு முதல் ஏழு வரையிலான வெள்ளை முட்டைகளை இடும். வங்கு குடைவது குஞ்சுகளைப் பேணுவது போன்றவற்றில் ஆண் பெண் பறவைகள் இணைந்து செயல்படும்.